Mermaid Melody Pichi Pichi Pitch

Το ***Mermaid Melody Pichi Pichi Pitch*** (マーメイドメロディーぴちぴちピッチ *Māmeido Merodī Pichi Pichi Pitchi*) είναι shōjo σειρά manga και anime που δημιουργήθηκε από τη Μιτσίκο Γιοκότε με εικονογράφηση της Πινκ Χαναμόρι. Το manga δημοσιεύθηκε αρχικά στο μηνιαίο περιοδικό με shōjo manga, *[[Nakayoshi]]*. Έχουν δημοσιευθεί 30 κεφάλαια (συμπεριλαμβανομένων τριών ειδικών ιστοριών) και έχουν συνταχθεί σε επτά τόμους που εκδόθηκαν από την Κodansha. Τον Ιούλιο του 2021, ανακοινώθηκε ότι ένα sequel της σειράς manga θα κυκλοφορήσει στις 3 Αυγούστου, 2021. Παράλληλα με την κυκλοφορία του manga ξεκίνησε στην Ιαπωνία η προβολή της anime σειράς, αποτελούμενη από δύο κύκλους με 91 επεισόδια συνολικά που προβλήθηκαν από το TV Aichi στην Ιαπωνία από τον Απρίλιο του 2003 έως τις 31 Δεκεμβρίου του 2004. Στην Ελλάδα προβλήθηκε στο Star από τις 8 Οκτωβρίου του 2011 με τηλεοπτικό διανομέα την Elastic Rights (**'), ενώ από τις 15 Σεπτεμβρίου του 2012 προβλήθηκε το ''Mermaid Melody Pichi Pichi Pitch Pure''. Η σειρά τελείωσε στις 26 Ιανουαρίου, 2013 και για τελευταία φορά προβλήθηκε στις 30 Αυγούστου, 2015 στις 06:15 Π.Μ.

Αρχικά η ιστορία του Mermaid Melody μιλούσε για τους άντρες γοργόνες/γοργόνους (mermen) που πολεμούσαν ενάντια στους πειρατές. Η ιδέα ωστόσο δεν έγινε ποτέ. Έτσι η ιστορία του Mermaid Melody  μιλάει για την πριγκίπισσα γοργόνα τη Λουτσία η οποία μαζί με τις άλλες πριγκίπισσες γοργόνες πολεμάνε τους νερό δαίμονες καθώς προσπαθούν να προστατέψουν τη θάλασσα και τη στεριά. 

== Πλοκή ==

=== Πρώτος κύκλος ===
Η Λουτσία (Lucia), Πριγκίπισσα Γοργόνα του Βόρειου Ειρηνικού Ωκεανού και κάτοχος του Ροζ Μαργαριταριού, φτάνει στον επάνω κόσμο για να βρει το Ροζ Μαργαριτάρι της, που είχε χάσει πριν επτά χρόνια για να σώσει ένα αγόρι από ένα ναυάγιο. Η Λουτσία βρίσκει γρήγορα το Μαργαριτάρι της: κάτοχός του είναι ένας νεαρός σέρφερ & συμμαθητής της Λουτσία που ονομάζεται Καΐτο Ντομότο (Kaito Dōmoto). Καθότι η ανθρώπινη μορφή της Λουτσία απέχει από τη μορφή της ως γοργόνα, ο Καΐτο δεν μπορεί να την αναγνωρίσει, έτσι αγνοεί ότι η γοργόνα που τον είχε σώσει κάποτε είναι στην πραγματικότητα η συμμαθήτριά του. Η Λουτσία οφείλει να κρατήσει κρυφή την ταυτότητά της στον Καΐτο γιατί αλλιώς, σύμφωνα με τον Νόμο της Γοργόνας, θα μετατραπεί σε μπουρμπουλήθρες. Προσπαθεί λοιπόν να κάνει τον Καΐτο να καταλάβει από μόνος του ποια είναι πραγματικά (δεδομένου ότι ο Νόμος δεν λέει τίποτα για το αν ένα άλλο πρόσωπο ανακαλύψει από μόνο του την αληθινή ταυτότητα μιας γοργόνας). Την ίδια στιγμή, η Λουτσία πρέπει να φέρει σε πέρας μία σημαντική αποστολή. Μια ομάδα από μοχθηρούς Νεροδαίμονες έχει βάλει στόχο να καταλάβει το θαλάσσιο κόσμο και είναι καθήκον της Λουτσία να συγκεντρώσει τις υπόλοιπες έξι Πριγκίπισσες Γοργόνες και τα μαργαριτάρια τους για να επαναφέρουν όλες μαζί τη θρυλική Βασίλισσα του Νερού (Aqua Regina), με τελικό σκοπό να αποκατασταθεί η ειρήνη στις επτά θάλασσες. Η Λουτσία γίνεται σύντομα φίλη με τη Χάνον (Hanon), την Πριγκίπισσα Γοργόνα του Γαλάζιου Μαργαριταριού και ύστερα με τη Ρίνα (Rina), την Πριγκίπισσα Γοργόνα του Πράσινου Μαργαριταριού. Τα τρία κορίτσια ενώνουν γρήγορα τις δυνάμεις τους και χάρη στη μαγική τους μεταμόρφωση και στα τραγούδια τους, έχουν τη δύναμη να αντισταθούν στις απειλές των Νεροδαιμόνων.
<br />

=== Δεύτερος κύκλος ===

Στις επτά θάλασσες έχει πλέον επανέλθει η ειρήνη και όλες οι Πριγκίπισσες Γοργόνες καλούνται να επιστρέψουν στα βασίλειά τους. Όμως, ένα απρόσμενο γεγονός θα καθυστερήσει την επιστροφή τους. Από τον ουρανό φτάνει ένας μυστηριώδης άγγελος, ο Μιγκέλ, ο οποίος επιθυμεί να καταστρέψει όλα τα ζωντανά πλάσματα της Γης, για να επαναφέρει την τάξη και τη δικαιοσύνη σε αυτόν τον κόσμο. Ο Μιγκέλ θέλει να ενωθεί με τις Πριγκίπισσες Γοργόνες για να αποκτήσει τη δύναμή τους. Παράλληλα, στον [[Ινδικός Ωκεανός|Ινδικό Ωκεανό]] πρόκειται να γεννηθεί η Σέιρα, η νέα Πριγκίπισσα Γοργόνα του Πορτοκαλί Μαργαριταριού. Για τη γέννησή της είναι υπεύθυνη η Λουτσία, καθότι η Σάρα, πρώην Πριγκίπισσα του Πορτοκαλί Μαργαριταριού, πριν το θάνατό της τής εμπιστεύθηκε το μαργαριτάρι της.
Η ημέρα της γέννησης φτάνει και η Λουτσία πηγαίνει στον Ινδικό Ωκεανό, όπου αντικρίζει τη γέννηση της Σέιρα. Δυστυχώς όμως, λίγα λεπτά αργότερα, οι Αδερφές της Μαύρης Ομορφιάς, που πλέον υπηρετούν τον Μιγκέλ, αιχμαλωτίζουν τη Λουτσία. Ηττημένη, η Λουτσία δέχεται ξαφνικά την επίσκεψη του πνεύματος της Σάρα, η οποία τη συμβουλεύει να επανενώσει όλα τα κομμάτια της ψυχής της Σέιρα, αποκαλύπτοντάς της πως βρίσκονται κρυμμένα στα φτερά του Μιγκέλ. 

Στο μεταξύ, ο Καΐτο έχει αναχωρήσει για τη Χαβάη με στόχο να περάσει κάποιον καιρό εκεί. Μετά την επιστροφή του από το νησί, ο Καΐτο φαίνεται να έχει ξεχάσει εντελώς όλες του τις αναμνήσεις του τελευταίου χρόνου, ακόμα και το γεγονός ότι η Λουτσία είναι στην πραγματικότητα η γοργόνα του. Η απώλεια μνήμης του οφείλεται σε ένα ατύχημα που είχε στη Χαβάη. Τα γεγονότα αυτά στεναχωρούν βαθιά τη Λουτσία, καθώς ο Καΐτο, έχοντας χάσει κάθε ανάμνηση, συνάπτει τρυφερή σχέση με μία άλλη κοπέλα, τη Μικάρου. Η Λουτσία όμως πιστεύει πως υπάρχει κάτι πιο σύνθετο. Παρά τη θλίψη της δε χάνει το κουράγιο της και ελπίζει πως κάποια μέρα ο Καΐτο θα ξαναθυμηθεί το παρελθόν τους.

Για ακόμα μία φορά, η Λουτσία, η Χάνον και η Ρίνα θα πρέπει να βάλουν σε δράση τις φωνές τους και με τη βοήθεια των υπόλοιπων Πριγκιπισσών Γοργόνων, να νικήσουν το Μιγκέλ και το επιτελείο του.

== Sequel του Manga== 
Η Λουκία, κόρη της Λουτσία και του Καΐτο, μόλις μετακόμισε σε μια καινούργια πόλη με τους γονείς της, ο μπαμπάς της είναι πλέον διάσημος σέρφερ και η μαμά της είναι η νοικοκυρά του σπιτιού τους. Για άγνωστους λόγους, η Λουκία μεγάλωσε αποκλειστικά ως άνθρωπος, μακριά από τον θαλάσσιο κόσμο. Στη νέα της πόλη, η Λουκία αντικρίζει έναν όμορφο νεαρό στην παραλία που δέχεται επίθεση από ένα τσουνάμι. Παρότι η Λουτσία είχε προειδοποιήσει τη Λουκία να μην έρθει ποτέ σε επαφή με τη θάλασσα, εκείνη δεν μπόρεσε να αντισταθεί και έτρεξε να σώσει το αγόρι. Όταν εκείνος συνήλθε, είδε τη Λουκία ως γοργόνα. Την επόμενη μέρα, στο καινούργιο της σχολείο, η Λουκία ξανασυναντιέται τυχαία με αυτό το αγόρι αλλά εκείνος δεν τη θυμάται. Η Λουκία ξεκινά σιγά-σιγά να μαθαίνει για τον κόσμο των γοργόνων, καθώς καλείται να αντιμετωπίσει μια νέα μοχθηρή δύναμη που απειλή την ειρήνη στις επτά θάλασσες.

<br />

== Πρωταγωνιστές ==

=== Οι Πριγκίπισσες Γοργόνες ===
**Λουτσία Νανάμι (Lucia Nanami)**

: Είναι η Πριγκίπισσα Γοργόνα του Βόρειου Ειρηνικού Ωκεανού καθώς και η κάτοχος του Ροζ Μαργαριταριού. Είναι δεκατριών χρονών στα πρώτα δώδεκα επεισόδια της σειράς καθώς γίνεται δεκατέσσερα στο δέκατο τρίτο, έχει γενέθλια στις 3 Ιουλίου. Της αρέσει το μάθημα οικοκυρικών και σιχαίνεται τα Μαθηματικά. Είχε ζήσει για πολλά χρόνια χωρίς το Ροζ Μαργαριτάρι της καθώς το είχε δωρήσει στον Καΐτο, με τον οποίο είναι ερωτευμένη, για να του σώσει τη ζωή.
: • Φωνή στην ελληνική μεταγλώττιση: [[Κατερίνα Γκίργκις]] (στην ομιλία), [[Βάσια Ζαχαροπούλου]] (στο τραγούδι).

**Χάνον Χόσο (Hanon Hosho)**

: Είναι η Πριγκίπισσα Γοργόνα του Νότιου [[Ατλαντικός Ωκεανός|Ατλαντικού Ωκεανού]] καθώς και η κάτοχος του Γαλάζιου Μαργαριταριού. Είναι δεκατεσσάρων χρόνων και έχει γενέθλια στις 6 Οκτωβρίου. Είναι ερωτευμένη με τον καθηγητή Τάρο Μιτσούκι που διδάσκει το μάθημα Μουσικής. Ήρθε στον επάνω κόσμο από το βασίλειό της για να βρει καταφύγιο αφού ο Γκαΐτο κατέστρεψε το παλάτι της και επιτέθηκε στο λαό του Νότιου Ατλαντικού.
: • Φωνή στην ελληνική μεταγλώττιση: [[Χρυσούλα Παπαδοπούλου]] (στην ομιλία), [[Βασιλική Ρόρρη]] (στο τραγούδι).

**Ρίνα ή Λινα Τόιν (Rina ή Lina Toin)**

: Είναι η Πριγκίπισσα Γοργόνα του Βόρειου Ατλαντικού Ωκεανού καθώς και η κάτοχος του Πράσινου Μαργαριταριού. Είναι δεκατεσσάρων ετών και έχει γενέθλια στις 2 Σεπτεμβρίου. Στην αρχή μοιάζει να έχει κλειστό χαρακτήρα, πράγμα που οφείλεται στο γεγονός πως νομίζει ότι είναι υπεύθυνη για την απαγωγή της Γοργόνας Νοέλ. Αφού όμως γνωρίσει καλύτερα τη Λουτσία και τη Χάνον θα καταλάβει πως έχει βρει δυο φίλες σ' αυτές και θα αποφασίσει να ενωθεί μαζί τους για να βρουν τις υπόλοιπες Πριγκίπισσες Γοργόνες.
: • Φωνή στην ελληνική μεταγλώττιση: [[Αφροδίτη Αντωνάκη]] (στην ομιλία), [[Ευτυχία Ραυτοπούλου]] (στο τραγούδι).

**Κάρεν (Caren)**

: Είναι η Πριγκίπισσα Γοργόνα του Ανταρκτικού Ωκεανού καθώς και η κάτοχος του Μωβ Μαργαριταριού. Είναι πιθανόν δεκαεπτά χρόνων και έχει γενέθλια στις 2 Νοεμβρίου. Είναι η δίδυμη αδερφή της Πριγκίπισσας Νοέλ, την αγαπάει πολύ και κάνει τα πάντα για να μπορέσει να εισβάλει στο παλάτι του Γκαΐτο και να τη σώσει. Αρχικά δεν έχει καλές σχέσεις με τη Ρίνα γιατί πιστεύει πως αυτή φταίει που αιχμαλώτισαν τη μεγαλύτερή της αδερφή, στο τέλος όμως καταλαβαίνει πως είχε άδικο.
: • Φωνή στην ελληνική μεταγλώττιση: [[Χρυσούλα Παπαδοπούλου]] (στην ομιλία), [[Βάσια Ζαχαροπούλου]] (στο τραγούδι. Στη σκηνή του επεισοδίου 26 όπου η Κάρεν τραγουδά μόνη της, από λάθος, δανείζεται τη φωνή της Ευτυχίας Ραυτοπούλου).

**Νοέλ (Noel)**

: Είναι η Πριγκίπισσα Γοργόνα του Αρκτικού Ωκεανού καθώς και η κάτοχος του Μπλε Μαργαριταριού. Είναι πιθανόν δεκαεπτά χρόνων και έχει γενέθλια στις 2 Νοεμβρίου. Είναι πολύ ήρεμη και έχει γλυκό χαρακτήρα. Αγαπάει πάρα πολύ τη μικρή της δίδυμη αδελφή, την Κάρεν, καθώς έχει καλές σχέσεις με τη Ρίνα. Θα παραμείνει για πολύ καιρό αιχμάλωτη στο κάστρο του Γκαΐτο, αφού παγιδεύτηκε από αυτόν και την Ουρέι για να σώσει τη Ρίνα.
: • Φωνή στην ελληνική μεταγλώττιση: [[Κατερίνα Γκίργκις]].

**Κόκο (Coco)**

: Είναι η Πριγκίπισσα Γοργόνα του Νότιου Ειρηνικού Ωκεανού καθώς και η κάτοχος του Κίτρινου Μαργαριταριού. Είναι πιθανόν δεκαεννέα χρόνων και έχει γενέθλια στις 7 Αυγούστου. Είναι δυναμική και χαρούμενος τύπος. Ήταν η καλύτερη φίλη της Σάρα και νιώθει ένοχη που καταστράφηκαν το δικό της βασίλειο και εκείνο της Σάρα, καθώς δεν μπόρεσε να τη βοηθήσει όταν ο Τάρο την είχε αφήσει. Έτσι παγιδεύθηκε στο παλάτι του Γκαΐτο. Θα ελευθερωθεί στο τέλος του πρώτου κύκλου μαζί με τη Νοέλ, παρόλο που δε νιώθει άξια να είναι Πριγκίπισσα Γοργόνα.
: • Φωνή στην ελληνική μεταγλώττιση: [[Άννα Σταματίου]].

**Σάρα (Sara)**

: Είναι η Πριγκίπισσα Γοργόνα του Ινδικού Ωκεανού καθώς και η κάτοχος του Πορτοκαλί Μαργαριταριού. Είναι πιθανόν είκοσι ενός χρόνων και έχει γενέθλια στις 12 Δεκεμβρίου. Τίθεται στο πλευρό του Γκαΐτο στην προσπάθειά του να κυριεύσει τον κόσμο της θάλασσας, μετά από ένα περιστατικό που την έριξε στο σκοτάδι, μετατρέποντας τόσο τα πορτοκαλί μαλλιά της, όσο και το πορτοκαλί μαργαριτάρι της σε κατάμαυρα (αν και τα μάτια της παραμένουν πορτοκαλί). Αυτό το περιστατικό ήταν ένα ραντεβού με τον Τάρο, τον μυστικό ανθρώπινο αγαπημένο της, στο οποίο ποτέ όμως δεν εμφανίστηκε. (Στο manga, στην πραγματικότητα έφτασε πριν, αλλά η υπηρέτρια-φύλακας της Σάρα έμαθε για τη σχέση και επέμενε να φύγει, και να πείσει έτσι τη Σάρα ότι την είχε εγκατέλειψε.) Σε μια μανία, η Σάρα εξαπέλυσε ένα παλιρροϊκό κύμα, καταστρέφοντας έτσι και το δικό της βασίλειο και εκείνο της Κόκο. Επίσης, προκάλεσε το κύμα που σκότωσε τους γονείς του Καΐτο, και από το οποίο έσωσε η Λουτσία τον Καΐτο. Στο manga, το είδωλό της είναι η Φωνή του Μαύρου Μαργαριταριού με ένα μαύρο φόρεμα που θυμίζει μια ντίβα. Ωστόσο, στο anime, που δεν μεταμορφώνεται μέχρι ξαναγίνει όπως κάποτε, αντί για αυτό έχει τη δύναμη να τραγουδά επιθετικά σε ανθρωποειδές, αμφίβια μορφή, με ή χωρίς το μαγικό της μικρόφωνο e-Pitch. Στο τέλος όμως, αποφασίζει να ενωθεί με τις άλλες Πριγκίπισσες Γοργόνες όπως είναι το καθήκον της. Η ίδια στο manga, σφραγίζει την πύλη στο κάστρο του Γκαΐτο γιατί αυτή ήταν που την είχε ξεκλειδώσει έπειτα που κατέστρεψε το βασίλειό της. Στην τηλεοπτική εκπομπή, η Βασίλισσα του Νερού σφραγίζει την πύλη, και η Σάρα αποφασίζει να ακολουθήσει τον Γκαΐτο επειδή δε θέλει να τον αφήσει να πεθάνει μόνος, και επειδή θεωρούσε ότι και εκείνη έπρεπε να έχει την ίδια μοίρα με αυτόν. Στη δεύτερη σεζόν εμφανίζεται ως πνεύμα, για να ενημερώσει τη Λουτσία για τη μελλοντική Πριγκίπισσα Γοργόνα του Ινδικού Ωκεανού, και προσφέρει τη βοήθειά της όπου μπορεί. Η Σάρα ξανατραγουδά μαζί με τις άλλες Πριγκίπισσες Γοργόνες στο τελευταίο επεισόδιο της δεύτερης σεζόν.
: • Φωνή στην ελληνική μεταγλώττιση: Αφροδίτη Αντωνάκη (στην ομιλία), Βάσια Ζαχαροπούλου (στο τραγούδι. Στις σκηνές του επεισοδίων  51-52 όπου η Σάρα τραγουδά μονή της, δανείζεται τη φωνή της [[Μαρίνα Σάττι|Μαρίνας Σάττι]]).

**Σέιρα (Seira)**

: Eίναι η μεταγενέστερη Πριγκίπισσα Γοργόνα του Ινδικού Ωκεανού καθώς και η κάτοχος του Πορτοκαλί Μαργαριταριού. Είναι η Πριγκίπισσα Γοργόνα που θα πάρει το μέρος της Σάρα στο δεύτερο κύκλο, αφού η Σάρα, έχασε τη ζωή της στο τέλος του πρώτου. Στην αρχή της δεύτερης σεζόν, εμφανίζεται στα όνειρα της Λουτσία ως οφθαλμαπάτη καθώς η Λούτσία είναι στιγμιαίος προστάτης του Πορτοκαλί Μαργαριταριού. Μόνο ύστερα, η Σέιρα θα αποκαλύψει το όνομά της και το ρόλο της. Η Λουτσία μαθαίνει ότι είναι η διάδοχος της Σάρα όταν η ίδια τη σώζει από την ηφαιστειογενείς σπηλιά που έφτιαξαν οι Αδερφές Της Μαύρης Ομορφιάς για να παγιδεύσουν τη νεογέννητη γοργόνα.
: • Φωνή στην ελληνική μεταγλώττιση: [[Αφροδίτη Αντωνάκη]] (στην ομιλία), [[Στεφανία Χούγια]] (στο τραγούδι).

=== Συμπληρωματικοί Χαρακτήρες ===
**Καΐτο Ντομότο (Kaito Domoto)**

: Είναι ένα νεαρό αγόρι και είναι περίπου 15 ετών. Είναι στην ίδια τάξη με τη Λουτσία, τη Χάνον και τη Ρίνα καθώς και ζουν στην ίδια πόλη. Του αρέσει να κάνει surf και παίρνει συχνά μέρος σε τέτοιου είδους διαγωνισμούς. Είναι το αγόρι που πριν επτά χρόνια (από την αρχή της ιστορίας) είχε σωθεί από τη μικρή πριγκίπισσα Λουτσία αφού είχε πέσει στη θάλασσα εξαιτίας ενός παραλιακού κύματος, είχε σωθεί χάρη στη λάμψη του ροζ μαργαριταριού και το φύλαξε για όλον εκείνο το καιρό, ώσπου να ξαναβρεί τη Λουτσία. Μερικές φορές συμπεριφέρεται επιθετικά στη Λουτσία λόγω της σκέψης της γοργόνας του (που στην πραγματικότητα είναι η Λουτσία).Οι γονείς του αγνοούνται από τότε.
: • Φωνή στην ελληνική μεταγλώττιση:  [[Γιώργος Ματαράγκας]] .

**Τάρο Μιτσούκι (Taro Mitsuki)**

: Είναι ο νεαρός καθηγητής Μουσικής και υπεύθυνος της τάξης των Λουτσία, Χάνον, Ρίνα και Καΐτο. Πριν από κάποια χρόνια είχε συναντήσει κι αυτός μια Γοργόνα σε μία θάλασσα του Iνδικού Ωκεανού. Η Χάνον τρέφει ένα μεγάλο συναίσθημα αγάπης γι' αυτόν.
: • Φωνή στην ελληνική μεταγλώττιση:  Γιώργος Ματαράγκας .

**Χίπο (Hippo)**

: Είναι ο μικρός πιγκουίνος της Λουτσία. Τον αποκαλούν μασκότ της αλλά στην πραγματικότητα είναι ο σωματοφύλακάς της που ανέβηκε μαζί της στον επάνω κόσμο. Κατά τα μέσα της πρώτης σεζόν φανερώνει κι αυτός την ανθρώπινή του μορφή. Ερωτεύεται τη Νεροδαίμονα Ουρέι αλλά οι δυο τους δεν μπορούν να καλλιεργήσουν τη σχέση τους καθώς προέρχονται από δύο αντίθετους μεταξύ τους κόσμους. Προς το τέλος του πρώτου κύκλου, ο Χίπο θα καταφέρει να αυξήσει τη δύναμή του χάρη στο Κλειδί που Κλειδώνει και θα μεταμορφωθεί στο θρυλικό Ιππόκαμπο-Κλειδοκράτορα.
: • Φωνή στην ελληνική μεταγλώττιση: [[Χρυσούλα Παπαδοπούλου]] (στην ομιλία), [[Βασιλική Ρόρρη]] (στο τραγούδι).

**Νικόρα (Nicola)**

: Δουλεύει στο ξενοδοχείο ''Μαργαριτάρι'' μαζί με τη Λουτσία. Στον κόσμο των ανθρώπων υποδύεται το ρόλο της μεγάλης αδερφής της Πριγκίπισσας του ροζ μαργαριταριού, αφού στην πραγματικότητα δεν έχει κάποιο βασιλικό τίτλο. Σε κάποια στιγμή είχε μεταμορφωθεί σε γοργόνα στην τελετή ενηλικίωσης της Λουτσία. Κατά τη διάρκεια της σειράς θα υπάρξη ένα φλερτ με τον κύριο Μάκι, ιδιοκτήτης ενός μπαρ στην παραλία.
: • Φωνή στην ελληνική μεταγλώττιση: [[Αφροδίτη Αντωνάκη]].

**Μαντάμ Τάκι (Madame Taki)**

: Είναι η ιδιοκτήτρια του ξενοδοχείου ''Μαργαριτάρι'' όπου ζουν η Λουτσία, η Χάνον και οι άλλοι. Είναι μεγάλης ηλικίας και προέρχεται κι αυτή από τον υποθαλάσσιο κόσμο. Στην πραγματικότητα είναι ένα μύδι και αποκτά ανθρώπινη μορφή στον κόσμο των ανθρώπων.
: • Φωνή στην ελληνική μεταγλώττιση: [[Χρυσούλα Παπαδοπούλου]].

=== Οι Νεροδαίμονες ===
**Γκαΐτο (Gaito, Gackto (Γκάκτο) στην αυθεντική βερσίον του manga)**

: Αποτελεί το μυαλό της υπόθεσης και είναι ο κύριος εχθρός των Πριγκιπισσών Γοργόνων στον πρώτο κύκλο. Η ταυτότητά του και η πιθανή σχέση του με τον Καΐτο παραμένουν μυστήρια αρχικά και αποκαλύπτονται μόνο στα τελευταία επεισόδια της πρώτης σεζόν. Έχει μεγάλη δύναμη και μπορεί να πάρει την εμφάνιση του Καΐτο, όπως αποδεικνύει το επεισόδιο 30.
: • Φωνή στην ελληνική μεταγλώττιση:  Γιώργος Ματαράγκας .

**Ιζούλ (Yzeuri)**

: Είναι μία από τις τέσσερις **Μοχθηρές Αγαπημένες** του Γκαΐτο, συγκεκριμένα η πρώτη που εμφανίζεται. Έχει την ικανότητα να δημιουργεί γιγαντιαίους δράκους από νερό. Δείχνει να είναι η μεγαλύτερη απ'το όλες αλλά μερικές φορές φέρεται ανώριμα.Μπιρει και γίνεται σαλάχι.
: • Φωνή στην ελληνική μεταγλώττιση: [[Άννα Σταματίου]].

**Ερίλ (Erill)**

: Είναι μία από τις τέσσερις **Μοχθηρές Αγαπημένες** του Γκαΐτο, συγκεκριμένα η δεύτερη που εμφανίζεται. Είναι κυριολεκτικά διπρόσωποι αφού όταν κάνει μια σβούρα ο γελαστός και παιδικός της χαρακτήρας γίνεται φρικαλέα σκληρός. 
: • Φωνή στην ελληνική μεταγλώττιση: [[Αφροδίτη Αντωνάκη]].

**Ουρέι (Urey, που προφέρεται Γιούρι στην ιαπωνική εκδοχή)**

: Είναι μία από τις τέσσερις **Μοχθηρές Αγαπημένες** του Γκαΐτο, συγκεκριμένα η τρίτη που εμφανίζεται. Το τραγούδι που παίζει στο πιάνο της είναι πολύ οδυνηρό για τις Γοργόνες. Σε κάποια στιγμή φαίνεται να αλλάζει χαρακτήρα αφού ερωτεύεται τον πιγκουίνο Χίπο. 
: • Φωνή στην ελληνική μεταγλώττιση: [[Χρυσούλα Παπαδοπούλου]].

**Μαρία (Maria)**

: Είναι μία από τις τέσσερις **Μοχθηρές Αγαπημένες** του Γκαΐτο, συγκεκριμένα η τέταρτη και η τελευταία που εμφανίζεται. Έχει τη δύναμη του πάγου και είναι η πιο δυνατή από το κουαρτέτο των Μοχθηρών Αγαπημένων. Επιπλέον είναι και φανερά οι πιο πονηρή, θα μπορούσε να πέσει πολύ χαμηλά για να κατακτήσει την καρδιά του Γκαΐτο.
: • Φωνή στην ελληνική μεταγλώττιση: [[Άννα Σταματίου]].

**Αδερφή Σίσι (Sister Sheshe)**

: Είναι μία από τις **Αδερφές της Μαύρης Ομορφιάς** (Black Beauty Sisters). Οι Αδερφές της Μαύρης Ομορφιάς εμφανίζονται προς τα μέσα της πρώτης σεζόν (καθώς έχουν και ενεργό ρόλο στη δεύτερη), το τραγούδι τους είναι θανάσιμο για τα αυτιά κάθε Γοργόνας. Η Σίσι είναι η μεγαλύτερη αδερφή.
: • Φωνή στην ελληνική μεταγλώττιση: [[Άννα Σταματίου]] (στην ομιλία), [[Βάσια Ζαχαροπούλου]] (στο τραγούδι).

**Αδερφή Μίμι (Sister Mimi)**

: Είναι μία από τις **Αδερφές της Μαύρης Ομορφιάς** (Black Beauty Sisters). Η Μίμι είναι η μικρότερη αδερφή.
: • Φωνή στην ελληνική μεταγλώττιση: [[Κατερίνα Γκίργκις]] (στην ομιλία), [[Ευτυχία Ραφτοπούλου]] (στο τραγούδι).

=== Νέοι χαρακτήρες του δεύτερου κύκλου ===
**Μικάρου Αμάχι (Michal Amagi)**

: Όσο ο Καΐτο βρίσκεται στη Χαβάη, του συμβαίνει ένα ατύχημα ενώ κάνει σέρφινγκ. Η Μικάρου είναι αυτή που τον σώζει. Η Μικάρου είναι ένα μοναχικό και φιλάσθενο κορίτσι που ερωτεύεται τον Καΐτο όπως κι αυτός τη Μικάρου αφού, μετά το ατύχημα, ο Καΐτο δε θυμάται τίποτα από το παρελθόν του. Καθώς ο Καϊτο αρχίζει να ανακτά τη μνήμη του, η Μικάρου χρησιμοποιεί το γεγονός ότι είναι φιλάσθενη για να κρατήσει τον Καΐτο στο πλάι της, από τη στιγμή που τα αισθήματα που νιώθει για εκείνον είναι αληθινά. Στο τέλος του δεύτερου κύκλου, ανακαλύπτουμε τη μυστηριώδη σχέση που ενώνει την Μικάρου με την Μιγκέλ.
: • Φωνή στην ελληνική μεταγλώττιση: [[Αφροδίτη Αντωνάκη]] (στην ομιλία), [[Στεφανία Χούγια]] (στο τραγούδι).

**Ναγκίσα Σιράι (Nagisa Shirai)**

: Ένα νεαρό αγόρι που τρέφει δυνατά αισθήματα για τη Χάνον. Αρχικά, η Χάνον τον αντιπαθεί αφού τον σνομπάρει λέγοντάς τον μικρό και ανώριμο, αλλά το πείσμα του Ναγκίσα θα την κάνει να αλλάξει γνώμη. Είναι αστείος και η Χάνον στην αρχή θυμώνει, μετά το κάνει στα ψέματα και ύστερα της περνά. 

**Μασαχίρο Χαμασάκι (Masahiro Hamasaki)**

: Είναι ένας πλούσιος νεαρός και μαθητής αριστοκρατικού σχολείου, καθώς επίσης και το φλερτ της Ρίνα. Ωστόσο, η Ρίνα διστάζει γι' αυτή τη σχέση αφού κατάγονται από δύο διαφορετικούς κόσμους. Εν τέλει όμως, η Ρίνα θα καταλάβει πως είναι στ' αλήθεια ερωτευμένη μαζί του.
: • Φωνή στην ελληνική μεταγλώττιση:  Γιώργος Ματαράγκας .

**Λιχτ Αμάχι (Licht (Rihito) Amagi)**

: Είναι ο μεγάλος αδερφός της Μικάρου. Γνωρίζει τυχαία τη Λουτσία στο αεροδρόμιο καθώς η ίδια σκοντάφτει άθελα πάνω του μετά από τον αποχαιρετισμό του Καΐτο, αφού εκείνος έφυγε για τη Χαβάη. Στο τέλος, αποκαλύπτεται ότι τρέφει ένα συναίσθημα για τη Λουτσία και πως κατάγεται κι αυτός από την ίδια φυλή που κατάγεται κι ο Καΐτο, τους Πανθάλασσα.
: • Φωνή στην ελληνική μεταγλώττιση:   Γιώργος Ματαράγκας .

=== Οι εχθροί των Πριγκιπισσών Γοργόνων στο δεύτερο κύκλο ===
**Μιγκέλ (Michel— το όνομα προφέρεται "Μιγκέλ" αντί για "Μικέλ".)**

: Είναι ο αρχηγός των εχθρών του δεύτερου κύκλου. Έχει δικό του βασίλειο στο οποίο διαμένει με τον φτερωτό αγγελιοφόρο του, τον Φούκου (Fuku), και ένα μυστηριώδες πνεύμα στο οποίο ο Μιγκέλ είναι πολύ υπάκουος. Ο Μιγκέλ νιώθει πολύ μόνος και στο τέλος ο ίδιος μαθαίνει την πραγματική του ταυτότητα. Στην πρωτότυπη Ιαπωνική μεταγλώττιση, χρησιμοποιεί αρσενικές αντωνυμίες, ενώ στην ελληνική εκδοχή της σειράς, του απευθύνονται με θηλυκά άρθρα και θηλυκές αντωνυμίες, με εξαίρεση τα δύο τελευταία επεισόδια, όπου ξαφνικά του απευθύνονται με αρσενικές αντωνυμίες.
: • Φωνή στην ελληνική μεταγλώττιση: [[Άννα Σταματίου]] (στην ομιλία), [[Βάσια Ζαχαροπούλου]] (στο τραγούδι).

**Λαίδη Μαρσελάγο (Lady Bat στην αυθεντική εκδοχή)**

: Συμβολίζει τα φτερά της αγάπης και της ευχαρίστησης. Παρά τον αρσενικό σωματότυπο, χρησιμοποιεί θηλυκές αντωνυμίες και φοράει σχεδόν αποκλειστικά γυναικεία ρούχα. Με τη δύναμη του τραγουδιού της, κάνει τις Πριγκίπισσες Γοργόνες να μη θέλουν να αντιδράσουν, σαν να της παρασέρνει σε ύπνο ή ζάλη. Στην αυθεντική ιαπωνική εκδοχή της σειράς είναι ένας άντρας που ντύνεται με γυναικεία ρούχα, στις εκδοχές του υπόλοιπου κόσμου όμως έγινε γυναίκα. Η ελληνική μεταγλώττιση άλλαξε το όνομα της Λέιντι Μπατ σε Λαίδη Μαρσελάγο (Murciélago) που, στα [[Ισπανική γλώσσα|Ισπανικά]], σημαίνει νυχτερίδα.
: • Φωνή στην ελληνική μεταγλώττιση: [[Χρυσούλα Παπαδοπούλου]] (στην ομιλία), [[Ευτυχία Ραφτοπούλου]] (στο τραγούδι).

**Λάν-Χουα (Lang-Fa ή Lang-Hua)**

: Συμβολίζει τα φτερά της επιθυμίας και της ευτυχίας. Μία όμορφη γυναίκα που καθώς τραγουδά, έχει την ικανότητα να μετατρέπεται σε δώδεκα μικρές εκδοχές του εαυτού της και να κάνει τους άλλους να χορεύουν μέχρι τελικής πτώσης.
: • Φωνή στην ελληνική μεταγλώττιση: [[Χρυσούλα Παπαδοπούλου]] (στην ομιλία), [[Βασιλική Ρόρρη]] (στο τραγούδι. Στη σκηνή του επεισοδίου 75 όπου η Λάν-Χουα τραγουδά μόνη της, δανείζεται τη φωνή της  Ευτυχίας Ραυτοπούλου).

**Αράρα (Alala, αντλεί το όνομά της από ένα πρόσωπο της Ελληνικής Μυθολογίας, την ομώνυμη Αλαλά)**

: Συμβολίζει τα φτερά των ονείρων και της αποσύνθεσης. Μία τσαχπίνα κοπέλα η οποία δε φαίνεται καθόλου κακιά, αφού παριστάνει πάντα τη γλυκιά και χαριτωμένη idol. Η Αράρα καταφέρνει με τα τραγούδια της να αποκτήσει φήμη και δόξα και να γίνει ένα πραγματικό είδωλο της ποπ. Αν ένα αγόρι ακούσει τη μουσική της, τότε θα την ερωτευτεί. Αν όμως το ακούσει μια κοπέλα, θα πάθει ναυτία. Επίσης, με μία της ματιά μπορεί να κάνει οτιδήποτε να τυλιχτεί σε φλόγες.
: • Φωνή στην ελληνική μεταγλώττιση: [[Άννα Σταματίου]] (στην ομιλία), [[Στεφανία Χούγια]] (στο τραγούδι).

== Λίστα επεισοδίων ==
**Πρώτος κύκλος**

01. ''Τα Δάκρυα του Μαργαριταριού'' - (8 Οκτωβρίου 2011)

02. ''Ανομολόγητα Συναισθήματα'' - (9 Οκτωβρίου 2011)

03. ''Μπερδεμένες Σκέψεις'' - (15 Οκτωβρίου 2011)

04. ''Η Μοναχική Πριγκίπισσα'' - (16 Οκτωβρίου 2011)

05. ''Ένα Παγωμένο Φιλί'' - (22 Οκτωβρίου 2011)

06. ''Το Φως της Αγάπης'' - (23 Οκτωβρίου 2011)

07. ''Η Ζήλια της Γοργόνας'' - (29 Οκτωβρίου 2011)

08. ''Παγωμένα Συναισθήματα'' - (30 Οκτωβρίου 2011)

09. ''Κλεμμένη Μελωδία'' - (5 Νοεμβρίου 2011)

10. ''Εικόνες του Παρελθόντος'' - (6 Νοεμβρίου 2011)

11. ''Το Δαχτυλίδι των Ευχών'' - (12 Νοεμβρίου 2011)

12. ''Θυμωμένες Καρδιές'' - (13 Νοεμβρίου 2011)

13. ''Η Τελετή των Γοργόνων'' - (19 Νοεμβρίου 2011)

14. ''Αναμνήσεις από έναν Έναστρο Ουρανό'' - (20 Νοεμβρίου 2011)

15. ''Υπόσχεση στην Παραλία'' - (26 Νοεμβρίου 2011)

16. ''Κρυμμένα Συναισθήματα'' - (27 Νοεμβρίου 2011)

17. ''Ένα Φευγαλέο Φιλί'' - (3 Δεκεμβρίου 2011)

18. ''Η Νεαρή Επισκέπτρια'' - (4 Δεκεμβρίου 2011)

19. ''Καλοκαιρινοί Πειρασμοί'' - (10 Δεκεμβρίου 2011)

20. ''Ένα Ερωτικό Γράμμα από τη Θάλασσα'' - (11 Δεκεμβρίου 2011)

21. ''Η Πρώτη Αγάπη'' - (17 Δεκεμβρίου 2011)

22. ''Ένα Λαμπερό Κορίτσι'' - (18 Δεκεμβρίου 2011)

23. ''Πυρετός του Έρωτα'' - (24 Δεκεμβρίου 2011)

24. ''Τα Όνειρα Είναι σαν τις Νύφες'' - (25 Δεκεμβρίου 2011)

25. ''Φεγγαρολουσμένο Αγόρι'' - (31 Δεκεμβρίου 2011)

26. ''Το Τραγούδι της Κάρεν'' - (1 Ιανουαρίου 2012)

27. ''Ευκολόπιστη Καρδιά'' - (7 Ιανουαρίου 2012)

28. ''Δεσμοί Αγάπης'' - (9 Ιανουαρίου 2012)

29. ''Κρυφή Εξομολόγηση'' - (14 Ιανουαρίου 2012)

30. ''Παγωμένο Βλέμμα'' - (15 Ιανουαρίου 2012)

31. ''Μία Επικίνδυνη Παγίδα'' - (21 Ιανουαρίου 2012)

32. ''Η Αγάπη Έχει το Χρώμα των Ονείρων'' - (22 Ιανουαρίου 2012)

33. ''Πανικός στο Λούνα Παρκ'' - (28 Ιανουαρίου 2012)

34. ''Η Μέρα της Άουρι'' - (29 Ιανουαρίου 2012)

35. ''Μελαγχολική Μελωδία'' - (4 Φεβρουαρίου 2012)

36. ''Αγαπημένο Μωρό'' - (5 Φεβρουαρίου 2012)

37. ''Φήμες του Έρωτα'' - (11 Φεβρουαρίου 2012)

38. ''Ένα Χριστουγεννιάτικο Δώρο'' - (12 Φεβρουαρίου 2012)

39. ''Πανικός στο Ξενοδοχείο'' - (19 Φεβρουαρίου 2012)

40. ''Αποστολή: Πρώτο Όνειρο'' - (19 Φεβρουαρίου 2012)

41. ''Αγάπη για Μεγάλους'' - (25 Φεβρουαρίου 2012)

42. ''Ο Δρόμος των Δακρύων'' - (26 Φεβρουαρίου 2012)

43. ''Το Τραγούδι της Υποψίας'' - (3 Μαρ. 2012)

44. ''Το Θαύμα μιας Χιονισμένης Νύχτας'' - (4 Μαρ. 2012)

45. ''Τα Συναισθήματα Ενός Ζευγαριού'' - (10 Μαρ. 2012)

46. ''Αντίο. Αντίο, Καΐτο'' - (11 Μαρ. 2012)

47. ''Σκοτεινή Πρόσκληση'' - (17 Μαρ. 2012)

48. ''Ο Εφιάλτης του Καΐτο'' - (18 Μαρ. 2012)

49. ''Ο Χτύπος της Καρδιάς'' - (24 Μαρ. 2012)

50. ''Το Σκοτάδι της Καρδιάς'' - (25 Μαρ. 2012)

51. ''Η Αναγέννηση της Αλήθειας'' - (31 Μαρ. 2012)

52. ''Το Τελευταίο Φιλί'' - (1 Απριλίου 2012)

**Δεύτερος κύκλος*'

01. *Το Πρωινό του Αποχωρισμού* - (15 Σεπτεμβρίου 2012)

02. *Πέρα από τον Ορίζοντα* - (16 Σεπτεμβρίου 2012)

03. *Θλιμμένη Μελωδία* - (22 Σεπτεμβρίου 2012)

04. *Οιωνοί Ευτυχίας* - (23 Σεπτεμβρίου 2012)

05. *Ο Μαέστρος* - (29 Σεπτεμβρίου 2012)

06. *Ο Νεαρός* - (30 Σεπτεμβρίου 2012)

07. *Κλεμμένη Καρδιά* - (6 Οκτωβρίου 2012)

08. *Στο Τέλος των Αναμνήσεων* - (7 Οκτωβρίου 2012)

09. *Μελέτη Πάνω στην Αγάπη* - (13 Οκτωβρίου 2012)

10. *Συναισθήματα που Αντέχουν* - (14 Οκτωβρίου 2012)

11. *Τα Συναισθήματα του Αδελφού μου* - (20 Οκτωβρίου 2012)

12. *Το Ασημένιο Κοχύλι* - (21 Οκτωβρίου 2012)

13. *Το Μυστικό του Αγαπημένου μου* - (27 Οκτωβρίου 2012)

14. *Φωνές από το Σκοτάδι* - (28 Οκτωβρίου 2012)

15. *Η Προσευχή των Επτά Θαλασσών* - (3 Νοεμβρίου 2012)

16. *Ήρθε το Καλοκαίρι! Και για τις Έξι!* - (4 Νοεμβρίου 2012)

17. *Πυροτεχνήματα μιας Καλοκαιρινής Νύχτας* - (10 Νοεμβρίου 2012)

18. *Η Σπηλιά των Επιθυμιών* - (11 Νοεμβρίου 2012)

19. *Θεραπευτικό Τραγούδι* - (17 Νοεμβρίου 2012)

20. *Ντετέκτιβ της Αγάπης* - (18 Νοεμβρίου 2012)

21. *Μια Ρομαντική Εισβολή* - (24 Νοεμβρίου 2012)

22. *Ο Κλέφτης των Αναμνήσεων* - (25 Νοεμβρίου 2012)

23. *Η Καρδιά της Καρδιάς* - (1 Δεκεμβρίου 2012)

24. *Αυτό που Θέλω πιο Πολύ* - (2 Δεκεμβρίου 2012)

25. *Θεϊκή Αγάπη* - (8 Δεκεμβρίου 2012)

26. *Το Ντεμπούτο ενός Αστεριού* - (9 Δεκεμβρίου 2012)

27. *Χωρισμένες Αδερφές* - (15 Δεκεμβρίου 2012)

28. *Ο Κήπος της Σέιρα* - (16 Δεκεμβρίου 2012)

29. *Τα Μπλουζ των Υπαλλήλων* - (22 Δεκεμβρίου 2012)

30. *Αγκάλιασέ Με...* - (23 Δεκεμβρίου 2012)

31. *Το Τελευταίο Ερωτικό Γράμμα* - (29 Δεκεμβρίου 2012)

32. *Αναμνήσεις Χαμένες στη Θάλασσα* - (30 Δεκεμβρίου 2012)

33. *Μπερδεμένη Καρδιά* - (5 Ιανουαρίου 2013)

34. *Λευκός, Φτερωτός Πειρασμός* - (6 Ιανουαρίου 2013)

35. *Μη Λες Αντίο* - (12 Ιανουαρίου 2013)

36. *Στο Χείλος της Απελπισίας* - (13 Ιανουαρίου 2013)

37. *Στο Κάστρο του Ουρανού...* - (19 Ιανουαρίου 2013)

38. *Η Μάχη της Παραμονής των Χριστουγέννων* - (20 Ιανουαρίου 2013)

39. *Πέρα από το Όνειρο'' - (26 Ιανουαρίου 2013)

## Καταλληλότητα
Το Ε.Σ.Ρ είχε επιβάλλει στο Star Channel σύσταση, λόγω σκηνής οπού παρουσιάστηκε η «αυτοκτονία ενός φανταστικού προσώπου», κατά την πρεμιέρα του 35ου επεισοδίου του δεύτερου κύκλου «Μη Λες Αντίο». Κατά τα λεγόμενα απόφασης του, το επεισόδιο έπρεπε να έχει την σήμανση «Κατάλληλο για ανηλίκους άνω των 15 ετών».

## Παραπομπές


Κατηγορία:Σειρές manga
Κατηγορία:Σειρές anime
Κατηγορία:Magical girl anime και manga
Κατηγορία:Shōjo anime και manga
Κατηγορία:Γοργόνες στη μυθοπλασία
Κατηγορία:Manga του 2021
Κατηγορία:Manga του 2003
Κατηγορία:Manga του 2002